Eile käisin üle pika aja maniküüris. Küüned olid juba liiga pikaks kasvanud ja siis nad kipuvad murduma. Tegelikult oli mul aeg juba eelmisel nädalal esmapäeval, aga kuna ma ei loovuta miskit trenni vastu(praegu veel), siis lükkasin nädalakese edasi. Eile siis sai lõpuks korda tehtud. Kihutasin peale tööd , mehele järgi ja viskasin tema koju ära. Üldiselt ma ikka imestan, et ta veel prõõkama pole pistnud, et ma kogu aeg  õhtuti lennus olen. Esmasp. ja neljap. trennis, siis jõuan koju miskit kaheksa paiku, reedel ja laupäeval koolis, siis ei maksa minuga üldse arvestada. Mul on peaasi, et saaks ruttu sauna, kõht täis ja siruli. Jäävadki ainult teisip. kolmap, ja pühapäev., aga pühapäeval ma magan ennast enamasti välja, paremal juhul möllan pliidi ääres (küpsetades ja keetes) ja nüüd läheb juba nii vara pimedaks et nädala sees ei jõuagi midagi teha, toas tatsad natuke ja ongi kõik.  Eile oli üle pika aja väga mõnus õhtu  kodus. See tähendab siis seda, et piigad ei tülitse, ei lärma, ei pauguta uksi jne. Suurem piiga otsustas hakata sugupuud koostama ja tegi mustandit, mina siis üritasin nimesid meelde tuletada :) Pooled peast läinud. Peaks asja tõsiselt võtma ja suvel kokkutuleku korraldama.  Väike piiga õppis ristpistes tikkima. Otsisime mõne lihtsama pildi ja minu targal juhendamisel saime midagi ka tehtud.  Kuna tassisin läpaka koju, siis väike poiss istus arvutis õnnelik nägu peas ja mängis mingit mängu. Ja mees  lebotas niisama teleka ees.  Teel koju kui maniküürist tulin, lasin peast läbi, mis produkte külmkapis on, et mida kiirelt süüa teha. Kell oli juba üheks peal. Aga ohh üllatus üllatus :) mehel kõik valmis kartul ja kaste ja salat ka puha. Naersin, et salat on raudselt mulle, kuna kell oli nii palju juba. Ja laud oli kõik kaetud, taldrikud, kahvlid, klaasid sätitud... Nii mõnus oli tulla... Näha kohe et oli pingutanud :) Respect!  Teinekord ei olegi vaja sületäis lilli ja kalleid kingitusi,  teadmaks, et teine hindab ja hoolib....